মাতৃদুগ্ধ শুধুমাত্র পুষ্টির উৎস নয়, শিশুর স্বাস্থ্যের পক্ষেও যেমন প্রয়োজনীয়,তেমনই মায়ের শরীরের পক্ষেও সমান উপকারী। জন্মের প্রথম ৬ মাস শিশুকে শুধুমাত্র মায়ের দুধই খাওয়ানো উচিত। তার কারণ : প্রসবের পর পর যে হলুদ রংয়ের দুধ আসে তাই শালদুধ। এই দুধে রোগ প্রতিরোধ ক্ষমতা থাকে এবং শিশুকে সংক্রমণ রোগ থেকে রক্ষা করে। এই শাল দুধ নবজাতকের জন্য খুবই প্রয়োজন। এই দুধ একটু ঘন, তাই অনেকে ফেলে দেয়। কোনোমতেই ফেলে না দিয়ে খাওয়াতে হবে।